Крыжанка

Крыжа́нка звычайная, Крыжанка — у крыніцы пад назвай  (Anas platyrhynchos) — птушка сямейства качыных атрада гусепадобных.

 Назва 

Народныя назвы качка, качур, крыжак, крыжная качка, крыжэнь.

 Апісанне 

Даўжыня да 63 см, маса да 2 кг. У самца вясной галава і шыя цёмна-зялёныя, на крылах сіне-фіялетавае «люстэрка», самка бураватая. Летам самец падобны да самкі. Корміцца расліннасцю, малюскамі, чарвякамі, насякомымі.

 Пашырэнне 

Пашырана ў Еўразіі, Паўночнай Амерыцы і Паўночна-Заходняй Афрыцы. Жыве на балотах, поймавых азёрах, лясных рэчках і інш. На Беларусі трапляецца ўсюды. Гавайскі падвід () — у Чырвонай кнізе МСАП.

 Асаблівасці біялогіі 

Гнёзды робяць на зямлі, зрэдку на галінах дрэў, у дуплах. Нясуць 6—16 (пераважна 8—12) яец. Птушаняты вывадковыя.

 Значэнне і выкарыстанне 

Аб’ект спартыўнага і прамысловага палявання. Ад крыжанкі паходзяць свойскія качкі.

 Зноскі 

Катэгорыя:Качыныя
Катэгорыя:Птушкі Еўразіі
Катэгорыя:Птушкі Паўночнай Амерыкі
Катэгорыя:Жывёлы, апісаныя ў 1758 годзе
Катэгорыя:Птушкі на марках